da en da nl ca da nb da es da da da da de da da da da da da da da da de da nb da da da da da da da da da da da nl da en da da es nl da
Danmark giver 10 mio. kr. i humanitær støtte til oversvømmelserne i Pakistan | Udenrigsministeriet
1.9.2022 09:14:40 CEST | Udenrigsministeriet
Pakistan er hårdt ramt af oversvømmelser. En tredjedel af landet står under vand. 33 mio. mennesker er ifølge FN påvirket og over 6 mio. har humanitære behov. Pakistan har erklæret situationen for en national katastrofe.
Pakistans myndigheder og FN har bedt omverdenen om akut støtte til at håndtere de voldsomme ødelæggelser og humanitære behov. Danmark imødekommer behovet og yder støtte på 10 mio. kr. Bidraget gives til FN’s flygtningehøjkommissariat, UNHCR.
”Det er sørgelige billeder, vi ser lige nu fra Pakistan. Hjem, der bliver revet bort af stormfloden. Forældre, der redder deres børn fra vandmasserne. Oversvømmelserne er endnu et eksempel på, at det er de mest sårbare, der bliver hårdest ramt af klimaforandringerne. Danmark fortsætter med at støtte klimaindsatser globalt, og vi giver en håndsrækning til UNHCR’s nødhjælpsarbejde i Pakistan,” siger udviklingsminister Flemming Møller Mortensen.
Den danske støtte til UNHCR vil gå til nødhjælpsarbejdet i Pakistan. UNHCR har indtil videre leveret akut nødhjælp i form af telte, presenninger, sanitære produkter, tæpper og soveunderlag. Danmark støtter behovene for fortsat akut nødhjælp og beskyttelse af kvinder og børn i de berørte områder.
Pakistan har siden midten af juni været hårdt ramt af monsunen. I de værst ramte områder har nedbøren været over 67 procent af de normale niveauer, hvilket har ført til voldsomme oversvømmelser og jordskred og ødelæggelser af huse og infrastruktur. Over 1.000 personer er omkommet, mere end 1.500 er tilskadekomne og mere end 184.000 er fordrevet fra deres hjem indtil videre. Ifølge FN er 33 million personer påvirket af oversvømmelserne, og 6,4 millioner har behov for nødhjælp, heraf er 421.000 flygtninge.
Danmark støtter allerede UNHCR’s arbejde i Pakistan for de 1,3 mio. flygtninge, der er fordrevet fra Afghanistan.
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022